හම්බන්තොට බඳගිරි වැවේ පාවෙමින් තිබු පුද්ගල මළසිරුරක් හම්බන්තොට පොලිසිය විසින් ඊයේ (08) සොයාගෙන තිබෙනවා.මෙලෙස මියගොස් තිබුණේ එම ප්‍රදේශයේම පදිංචි 31 හැවිරිදි පුද්ගලයෙක්.ඊයේ රාත්‍රියේ මියගිය පුද්ගලයා ඇතුළු තවත් තිදෙනෙක් බඳගිරි වැවේ අවසරයක් නොමැතිව මසුන් ඇල්ලීම සිදුකර තිබෙනවා.එම අවස්ථාවේ ධිවර සමිතියේ පිරිස් වැව ආසන්නයට පැමිණ ඇති අතර එහිදී වැවේ අවසර නොමැතිව ධිවර කටයුතුවල යෙදුණු සිව් දෙනා බෝට්ටුවෙන් පැන පිහිනා පලා යාමට තැත් කර ඇති බව සඳහන්.එහිදී එක් පුද්ගලයෙක් මෙලෙස දියේ ගිලීමෙන් මරණයට පත්ව ඇති බවයි සැක කෙරෙන්නේ.කෙසේ වෙතත් ප්‍රදේශවාසීන් චෝදනා කරන්නේ ධීවර සමිතියේ පිරිස් අදාල පුද්ගලයාට පහරදී ඝාතනය කර වැවට දමා ඇති බවයි.සිද්ධිය සම්බන්ධයෙන් හම්බන්තොට පොලිසිය වැඩිදුර පරීක්ෂණ සිදු කරනවා.